32001R2495
L 337/23
JURNALUL OFÍCIAL AL UNIUNII EUROPENE
REGULAMENTUL (CE) NR. 2495/2001 AL COMISIEI
din 19 decembrie 2001
de modificare a Regulamentului (CE) nr. 2406/96 al Consiliului privind stabilirea standardelor comune de comercializare pentru anumite produse pescărești
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 2 alineatul (3),
întrucât:
(1)
Regulamentul (CE) nr. 2406/96 (2) al Consiliului, astfel cum a fost modificat ultima dată prin Regulamentul (CE) nr. 2578/2000 (3), a introdus în special un nou barem de calibrare pentru heringul din specia Clupea harengus. În cazul heringului, acest barem stabilește un calibru specific pentru produsele capturate și debarcate la nord de latitudinea 59°30′, precum și un singur calibru specific pentru produsele capturate și debarcate la sud de latitudinea 59°30′.
(2)
Calibrul specific pentru heringul capturat și debarcat la nord de latitudinea 59°30′ nu mai îndeplinește cerințele reale ale pieței din această zonă și este necesar să se definească mai multe categorii de calibre.
(3)
Greutatea și lungimea medie a heringului din bazinul principal al Mării Baltice s-au diminuat în mod considerabil în ultimii 15 ani. Prin urmare, tipul nordic de hering (calibru mic, însă de o vârstă considerabilă) constituie cea mai mare parte a stocului și a capturilor din bazinul principal. Comisia internațională pentru pescuitul în Marea Baltică (IBSFC) nu a stabilit un calibru minim pentru hering.
(4)
Prin urmare, este necesar să se prevadă comercializarea acestui hering, prin stabilirea unui număr sporit de categorii de calibru.
(5)
Prin urmare, este necesar să se modifice calibrele care sunt în vigoare în prezent în zona de nord a Mării Baltice. Această modificare reprezintă o schimbare a standardelor comune de comercializare prevăzute la articolul 2 alineatul (3) din Regulamentul (CE) nr. 104/2000.
(6)
Măsurile prevăzute de prezentul regulament sunt conforme cu avizul Comitetului de gestionare a produselor pescărești,
ADOPTĂ PREZENTUL REGULAMENT:
Articolul 1
În anexa II la Regulamentul (CE) nr. 2406/96, categoriile de calibru aplicabile heringului (Clupea harengus) capturat și debarcat la nord de latitudinea 59°30′ se modifică în conformitate cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament se aplică de la 1 ianuarie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 2001.